**ΛΟΓΑΡΙΑΣΜΟΣ ΕΝΙΣΧΥΣΕΩΣ ΔΙΚΗΓΟΡΩΝ ΕΠΑΡΧΙΩΝ**

Σωματείο μη κερδοσκοπικού χαρακτήρα

Αχαρνών 29-10439 Αθήνα

Τηλ: 210-8822076 Φαξ: 210-8822914 Ηλεκ.διεύθυνση: info@lede.gr

 Αθήνα 27 Αυγούστου 2020

 Αριθ .πρωτ.1349

**Προς**

**Τους προέδρους των Δικηγορικών Συλλόγων-μελών του Λ.Ε.Δ.Ε.**

Κυρίες και κύριοι,

Σας ενημερώνουμε ότι η Γενική Συνέλευση του Λ.Ε.Δ.Ε., κατά την με αριθμό 58 ετήσια τακτική συνεδρίασή της που έλαβε χώρα την 11η Ιουλίου 2020 στην Αθήνα, αποφάσισε:

(1) την έγκριση των πεπραγμένων της χρήσης 2019 και την απαλλαγή του Δ.Σ. από κάθε ευθύνη

(2) την έγκριση του Ισολογισμού και των Αποτελεσμάτων Χρήσης 2019, του προϋπολογισμού έτους 2020 και της τροποποίησης του προϋπολογισμού έτους 2019

(3) την διατήρηση των προνομίων στους νέους δικηγόρους, που θα εγγραφούν στον Λ.Ε.Δ.Ε. εντός 5ετίας από την ορκωμοσία τους

(4) την δυνατότητα διακανονισμού σε δόσεις με προνομιακό επιτόκιο και άτοκη εφάπαξ εξόφληση των οφειλόμενων συνδρομών

(5) τον προσδιορισμό της ετήσιας συνδρομής προς τον Λ.Ε.Δ.Ε., για το έτος 2021 στο ποσό των 448 ευρώ

(6) την διατήρηση της επιδότησης των ετησίων συνδρομών, από την εισφορά της ΚΥΑ 61247/2015,τον προσδιορισμό της εισφοράς αλληλεγγύης στο ισόποσο της βεβαιωθείσης ετήσιας συνδρομής για τα έτη 2020 και 2021 και την επιστροφή στους δικαιούχους των επί πλέον καταβληθέντων ποσών, ως πιστωτικά υπόλοιπα

(7) την διατήρηση της ασφάλισης των μελών για αστική ευθύνη στην generali, με δαπάνη του Λ.Ε.Δ.Ε., μέχρι 6-3-2021.

(8) την δικαστική αναζήτηση των προς τον Λ.Ε.Δ.Ε. οφειλόμενων συνδρομών, από μέλη που έχουν διαγραφεί από τον Λ.Ε.Δ.Ε.

(9) τον συμψηφισμό καταβολών από τα ενεργά μέλη, με τις παλαιότερα χρονικά οφειλές τους, είτε αυτές αφορούν γραμμάτια προκαταβολής, είτε αφορούν εγκριθείσες ενισχύσεις .

(10) την χορήγηση εξουσιοδότησης στο Δ.Σ. για την διαχείριση των κεφαλαίων του Λ.Ε.Δ.Ε., υπό όρους και προϋποθέσεις.

Μετά από τα παραπάνω, παρακαλούμε να ενημερώσετε τα μέλη του συλλόγου σας.

Για περισσότερες πληροφορίες σχετικά με τον Λ.Ε.Δ.Ε., μπορείτε να επισκεφθείτε την ιστοσελίδα μας [www.lede.gr](http://www.lede.gr)

Η Πρόεδρος Ο Γεν. Γραμματέας

ΕΥΡΩΠΗ ΑΡΤΟΓΛΟΥ ΑΝΑΣΤΑΣΙΟΣ ΠΟΥΛΙΟΣ

Κοινοποίηση

Πρόεδρο ΄Ενωσης Αμ.υποθηκοφυλάκων

Πρόεδρο Συλλόγου Υπαλλήλων Δικηγορικών Συλλόγων